“Die boere wat geraak word, moet hulpeloos sit en toekyk hoe al hoe meer van hul diere, wat ’n inkomste vir hulle en hul gesinne verskaf, elke dag verdwyn.”
So sê Imtiaz Sooliman, stigter van die nieregeringsorganisasie Gift of the Givers, wat dit nou oorweeg om ’n vragmotor en sleepwa te koop om sodoende die droogtehulp wat hulle aan desperate boere in die Noord- en Oos-Kaap bied, uit te brei.
Meer onlangs het ’n boer en sy vrou 157 kalfies waarvan die ma’s te swak en ondervoed was om na hulle te kyk, probeer red. Net agt van die kalfies het oorleef.
Boere wat moontlik hulp kan verleen, kan die tolvrye noodnommer 0800 786 777 bel indien hulle voer of ander hulp na die gebiede wil stuur.